Diari Oficial de la Generalitat Valenciana


Sumari del DOGV 6780, del 23-05-2012 (2012/4559)

Notificació de la sentència dictada en el juí ordinari número 1400/2011.
------------------------------------------------------------------------

### Dades del document

Número de DOGV
:   6780

Data del DOGV
:   23-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4559


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el juí ordinari número 1400/2011. [2012/4559]  
Procediment ordinari 001400/2011-D.  
Demandant: Bankia, SA.  
Procurador: Elia Peña Chordá.  
Demandat: Cubertorer Segarra, SL.  
Procurador: -  
Jesús Mario Abat Gallego, secretari d'esta ciutat i partit, faig saber:  
Que en el juí esmentat més amunt s'ha dictat la sentència de data 1 de febrer de 2012, que té l'encapçalament i la dispositiva que, literalment, són com seguix:  
«Sentència número 21/2012  
Castelló de la Plana, 1 de febrer de 2012  
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, he vist estes actuacions de juí ordinari, promogudes per la procuradora Elia Peña Chordá, que actua en nom de Bankia, SA, dirigida pel lletrat Óscar Mercé Semper, contra Cubertorer Segarra, SL, en rebel·lia, i atesos els següents:  
  
«Dispositiva  
Estime íntegrament la demanda interposada per la procuradora Elia Peña Chordá, en nom i representació de Bankia, SA, contra Cubertorer Segarra, SL, i dispose:  
1. Declare la resolució del contracte d'arrendament financer immobiliari atorgat per l'actora i la demandada en escriptura pública autoritzada pel notari del Col·legi de València Joaquín Serrano Yuste, el dia 27 de setembre de 2006, i amb protocol número 1289.  
2. Declare que la plena propietat del bé immoble objecte del contracte correspon a l'actora.  
3. Impose a la demandada l'obligació de restituir immediatament a l'actora el bé objecte del contracte d'arrendament financer que es resol, atorgant-ne a l'actora la possessió formal i material.  
  
4. Condemne la demandada a pagar la quantitat deguda a favor de l'actora, que ascendix a 105.641,66 euros, més els interessos de demora que corresponguen sobre la quantitat esmentada al tipus pactat des de la data indicada de 8 de juliol de 2011, fins a fer-ne el pagament efectiu.  
5. Declare la cancel·lació dels assentaments i/o registres corresponents, relatius al contracte d'arrendament financer, que puguen estar en contradicció amb la resolució que es dicte sobre el bé objecte del contracte.  
6. Condemne la demandada a pagar les costes processals.  
Notifiqueu esta resolució a les parts en els termes disposats i advertiu-los que en contra es pot interposar un recurs d'apel·lació, que cal presentar davant d'este Jutjat dins del termini de 20 dies, comptador des de l'endemà de la notificació, on s'exposen les al·legacions en què es base la impugnació i s'esmente la resolució objecte d'apel·lació i els pronunciaments que s'impugnen. De conformitat amb el que disposa la disposició addicional quinzena de la Llei Orgànica del Poder Judicial -introduïda per la Llei Orgànica 1/2009, de 3 de novembre-, per a recórrer, la part recurrent ha de constituir un depòsit per l'import de 50 euros, que es consignarà en el compte de consignacions d'este Jutjat, sense que puga tindre's per preparat el recurs si no se n'ha constituït el depòsit. Estan exempts de constituir el depòsit: el Ministeri Fiscal, l'Estat, les comunitats autònomes, les entitats locals i els organismes autònoms dependents de tots estos.  
  
Esta és la meua sentència, de la qual cal deixar una testimoniança en les actuacions, que, jutjant definitivament en primera instància, pronuncie, mane i firme.  
Publicació. Esta sentència ha sigut donada, llegida i publicada pel jutge que la subscriu, mentre celebrava audiència pública el dia de la seua data, i assistit per mi, el secretari judicial. En done fe».  
Atés que es desconeix el domicili o residència actuals de l'entitat demandada, Cubertorer Segarra, SL, de conformitat amb el que disposa l'article 497 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana per a portar a efecte la diligència de notificació de la sentència esmentada.  
  
  
Castelló de la Plana, 27 d'abril de 2012.- El secretari: Jesús Mario Abat Gallego.